text:
изготвяне на декларация върху фактура
 22.
 Одобрен износител
 23.
 Валидност на доказателството за произход
 24.
 Представяне на доказателства за произход
 25.
 Внос, осъществяван чрез поредица от доставки
 26.
 Освобождаване от изискването за доказателство за произход
 27.
 Информационна процедура за целите на кумулацията
 28.
 Подкрепящи документи
 29.
 Съхранение на доказателството за произход и подкрепящите документи
 30.
 Несъответствия и технически грешки
 ДЯЛ V
 ДОГОВОРЕНОСТИ ЗА АДМИНИСТРАТИВНО СЪТРУДНИЧЕСТВО
 Членове
 31.
 Административни условия, на които трябва да отговарят продуктите, за да могат да се ползват от разпоредбите на споразумението
 32.
 Съобщаване на информация относно митническите органи
 33.
 Взаимопомощ
 34.
 Проверка на доказателството за произход
 35.
 Проверка на декларациите на доставчика
 36.
 Уреждане на спорове
 37.
 Санкции
 38.
 Свободни зони
 39.
 Дерогации
 ДЯЛ VI
 СЕУТА И МЕЛИЛА
 Членове
 40.
 Специални условия
 ДЯЛ VII
 ЗАКЛЮЧИТЕЛНИ РАЗПОРЕДБИ
 Членове
 41.
 Изменение на протокола
 42.
 Задачи на Специалния комитет по митническо сътрудничество и улесняване на търговията
 43.
 Преразглеждане
 44.
 Приложения
 ПРИЛОЖЕНИЯ
 ПРИЛОЖЕНИЕ I към протокол I:
 Уводни бележки към списъка в приложение II
 ПРИЛОЖЕНИЕ II към протокол I:
 Списък на обработката или преработката, която се изисква да се осъществи по отношение на материалите без произход, за да може полученият продукт да придобие статут на продукт с произход
 ПРИЛОЖЕНИЕ III към протокол I:
 Формуляр на сертификат за движение
 ПРИЛОЖЕНИЕ IV към протокол I:
 Декларация върху фактура
 ПРИЛОЖЕНИЕ V А към протокол I:
 Декларация на доставчик относно продукти с преференциален произход
 ПРИЛОЖЕНИЕ V Б към протокол I:
 Декларация на доставчик относно продукти, които нямат преференциален произход
 ПРИЛОЖЕНИЕ VI към протокол I:
 Информационен сертификат
 ПРИЛОЖЕНИЕ VII към протокол I:
 Формуляр на заявление за дерогация
 ПРИЛОЖЕНИЕ VIII към протокол I:
 Съседни развиващи се страни
 ПРИЛОЖЕНИЕ IX към протокол I:
 Отвъдморски страни и територии
 ПРИЛОЖЕНИЕ X към протокол I:
 Продукти, по отношение на които разпоредбите относно кумулацията по член 2, параграф 3 и член 4 се прилагат след 1 октомври 2015 г., и по отношение на които разпоредбите на член 5 не се прилагат
 ПРИЛОЖЕНИЕ ХI към протокол I:
 Други държави от АКТБ
 ПРИЛОЖЕНИЕ XII към протокол I:
 Продукти с произход от Южна Африка, изключени от кумулацията по член 4
 ПРИЛОЖЕНИЕ XIII към протокол I:
 Продукти с произход от Южна Африка, по отношение на които разпоредбите на член 4 относно кумулацията се прилагат след 31 декември 2009 г.
 ДЯЛ I
 ОБЩИ РАЗПОРЕДБИ
 Член 1
 Определения
 За целите на настоящия протокол:
 а)
 „производство“ означава всякакъв вид обработка или преработка, включваща сглобяване или специфични операции;
 б)
 „материал“ означава всяка съставка, суровина, компонент или част, използвани при производството на продукта;
 в)
 „продукт“ означава продуктът, който се произвежда, дори ако целта на производството му е последващо използване в друга производствена операция;
 г)
 „стоки“ означава както материалите, така и продуктите;
 д)
 „митническа стойност“ означава стойността, определена в съответствие със Споразумението от 1994 г. за прилагане на член VII от Общото споразумение за митата и търговията (Споразумение на СТО за митническата стойност);
 е)
 „цена на производител“ означава цената, платена за продукта на производителя, в чието предприятие е извършена последната обработка или преработка, при условие че цената включва стойността на използваните


text:
материали, намалена с всички заплатени вътрешни данъци, които са или могат да бъдат възстановени, след като полученият продукт бъде изнесен;
 ж)
 „стойност на материалите“ означава митническата стойност в момента на вноса на използваните материали без произход или, ако това не е известно и не може да бъде установено, първата установима цена, заплатена за материалите на съответната територия;
 з)
 „стойност на материалите с произход“ означава стойността на тези материали, както е определена в буква ж), приложена mutatis mutandis;
 и)
 „добавена стойност“ означава цената на производител, намалена с митническата стойност на вложените материали с произход от трети държави, внесени в ЕО като страна по споразумението, държавите от КАРИФОРУМ или отвъдморските страни и територии (ОСТ);
 й)
 „глави“ и „позиции“ означава главите и позициите с четирицифрени кодове, използвани в номенклатурата, съставляваща Хармонизираната система за описание и кодиране на стоките, наричана в настоящия протокол „Хармонизираната система“ или „ХС“;
 к)
 „класиран“ се отнася до класирането на продукт или материал в определена позиция;
 л)
 „пратка“ означава продукти, които са изпратени едновременно от един износител до един получател, или са обхванати от един-единствен транспортен документ, който обхваща техния превоз от износителя до получателя, или — при отсъствието на такъв документ — от една-единствена фактура;
 м)
 „територии“ включва териториалните води;
 н)
 „ОСТ“ означава отвъдморските страни и територии, така както те са определени в приложение IX;
 o)
 „други държави от АКТБ“ означава държавите, изброени в приложение XI.
 ДЯЛ II
 ОПРЕДЕЛЕНИЕ НА ПОНЯТИЕТО „ПРОДУКТИ С ПРОИЗХОД“
 Член 2
 Общи изисквания
 1. За целите на споразумението за икономическо партньорство КАРИФОРУМ—ЕО, по-нататък наричано „споразумението“, следните продукти се считат за продукти с произход от ЕО като страна по споразумението:
 а)
 продукти, изцяло получени в ЕО като страна по споразумението по смисъла на член 6 от настоящия протокол;
 б)
 продукти, получени в ЕО като страна по споразумението, включващи материали, които не са изцяло получени там, при условие че тези продукти са претърпели достатъчна обработка или преработка в ЕО като страна по споразумението по смисъла на член 7.
 2. За целите на споразумението следните продукти се считат за продукти с произход от държавите от КАРИФОРУМ:
 а)
 продукти, изцяло получени в държавите от КАРИФОРУМ по смисъла на член 6 от настоящия протокол;
 б)
 продукти, получени в държавите от КАРИФОРУМ, включващи материали, които не са изцяло получени там, при условие че тези продукти са претърпели достатъчна обработка или преработка в държава от КАРИФОРУМ по смисъла на член 7.
 3. За целите на прилагането на параграф 2 териториите на държавите от КАРИФОРУМ се считат за една територия.
 Продуктите с произход, състоящи се от материали, изцяло получени или достатъчно обработени или преработени в две или повече държави от КАРИФОРУМ, се считат с произход от държавата от КАРИФОРУМ, в която се е осъществила последната обработка или преработка, при условие че тази обработка или преработка надхвърля определените в член 8 от настоящия протокол.
 4. За продуктите, изброени в приложение X, и за продуктите от тарифна позиция 1006 разпоредбите на параграф 3 се прилагат съответно след 1 октомври 2015 г. и след 1 януари 2010 г.
 Член 3
 Кумулация в ЕО като страна

type: contracts

jurisdiction: EU


text:
по споразумението
 1. За целите на член 2, параграф 1 материалите с произход от държавите от КАРИФОРУМ, от ОСТ или от останалите държави от АКТБ се считат за материали с произход от ЕО като страна по споразумението, когато са вложени в продукт, получен там. Не е необходимо тези материали да са претърпели достатъчна обработка или преработка, при условие че са преминали през обработка или преработка, надхвърлящи предвидените в член 8.
 2. За целите на член 2, параграф 1 обработката и преработката, осъществени в държавите от КАРИФОРУМ, в ОСТ или в другите държави от АКТБ, се считат за осъществени в ЕО като страна по споразумението, когато материалите претърпяват в ЕО като страна по споразумението последваща обработка или преработка, надхвърлящи определените в член 8.
 3. Кумулацията, предвидена в параграфи 1 и 2 от настоящия член, може да се прилага само по отношение на ОСТ и другите държави от АКТБ, при условие че:
 а)
 държавите, участващи в придобиването на статут на стоки с произход и държавата по местоназначение са сключили споразумение за административно сътрудничество, което ще осигури правилното прилагане на настоящия член;
 б)
 материалите и продуктите са придобили статут на стоки с произход чрез прилагането на правила за произход, идентични с посочените в настоящия протокол;
 в)
 ЕО като страна по споразумението предоставя на държавите от КАРИФОРУМ, чрез Комисията на Европейските общности, подробни сведения за споразуменията за административно сътрудничество, сключени с другите държави или територии, посочени в настоящия член. Комисията публикува в Официален вестник на Европейския съюз (серия С), а държавите от КАРИФОРУМ публикуват в съответствие с техните процедури датата, от която предвидената в настоящия член кумулация може да се прилага по отношение на посочените в настоящия член държави и територии, които са изпълнили необходимите изисквания.
 Член 4
 Кумулация в държавите от КАРИФОРУМ
 1. За целите на член 2, параграф 2 материалите с произход от ЕО като страна по споразумението, от ОСТ или от останалите държави от АКТБ се считат за материали с произход от държавите от КАРИФОРУМ, когато са вложени в продукт, получен там. Не е необходимо тези материали да са претърпели достатъчна обработка или преработка, при условие че са преминали през обработка или преработка, надхвърлящи предвидените в член 8.
 2. За целите на член 2, параграф 2 обработката и преработката, осъществени в ЕО като страна по споразумението, в ОСТ или в другите държави от АКТБ, се считат за осъществени в държавите от КАРИФОРУМ, когато материалите претърпяват последваща обработка или преработка в държавите от КАРИФОРУМ, надхвърлящи предвидените в член 8.
 3. Кумулацията, предвидена в параграфи 1 и 2 от настоящия член, може да се прилага само по отношение на ОСТ и другите държави от АКТБ, при условие че:
 а)
 държавите, участващи в придобиването на статут на стоки с произход и държавата по местоназначение са сключили споразумение за административно сътрудничество, което ще осигури правилното прилагане на настоящия член;
 б)
 материалите и продуктите са придобили статут на стоки с произход чрез прилагането на правила за произход, идентични с посочените в настоящия протокол;
 в)
 държавите от КАРИФОРУМ предоставят на ЕО като страна по споразумението, чрез Комисията


text:
на Европейските общности, подробни сведения за споразуменията за административно сътрудничество, сключени с другите държави или територии, посочени в настоящия член. Комисията публикува в Официален вестник на Европейския съюз (серия С), а държавите от КАРИФОРУМ публикуват в съответствие с техните процедури, датата, от която предвидената в настоящия член кумулация може да се прилага по отношение на посочените в настоящия член държави и територии, които са изпълнили необходимите изисквания.
 4. Независимо от разпоредбите на параграфи 1—3, по отношение на продуктите, изброени в приложение X, и по отношение на продуктите от тарифна позиция 1006 разпоредбите на настоящия член се прилагат съответно след 1 октомври 2015 г. и след 1 януари 2010 г., и то само когато материалите, използвани при производството на тези продукти, са с произход от други държави от АКТБ, или обработката или преработката са извършени в други държави от АКТБ.
 5. Настоящият член не се прилага по отношение на продуктите от приложение XII с произход от Южна Африка. Кумулацията, предвидена в настоящия член, се прилага след 31 декември 2009 г. по отношение на продуктите с произход от Южна Африка, изброени в приложение XIII.
 Член 5
 Кумулация със съседни развиващи се страни
 1. По искане на държавите от КАРИФОРУМ материалите с произход от съседна развиваща се страна, посочена в приложение VIII, се считат за материали с произход от държава от КАРИФОРУМ, когато са вложени в продукт, получен там.
 2. Исканията се изпращат до Специалния комитет по митническо сътрудничество и улесняване на търговията в съответствие с член 42.
 3. Не е необходимо тези материали да са претърпели достатъчна обработка или преработка, при условие че:
 а)
 обработката или преработката, осъществена в държавата от КАРИФОРУМ, надхвърля операциите, изброени в член 8;
 б)
 държавите от КАРИФОРУМ, ЕО като страна по споразумението и заинтересованите съседни развиващи се страни са сключили споразумение, с което се определят подходящи процедури за административно сътрудничество, които ще осигурят правилното прилагане на настоящия параграф.
 4. Страните информират Специалния комитет по митническо сътрудничество и улесняване на търговията за продуктите, по отношение на които не се прилагат разпоредбите на настоящия член.
 5. С цел определяне дали продуктите са с произход от съседна развиваща се страна, съгласно определението в приложение VIII, се прилагат разпоредбите на настоящия протокол.
 Член 6
 Изцяло получени продукти
 1. За изцяло получени на територията на държавите от КАРИФОРУМ или на територията на ЕО като страна по споразумението се считат следните продукти:
 а)
 минерални продукти, извлечени от почвата или от морското дъно;
 б)
 плодови и зеленчукови продукти, чиито реколти са прибрани там;
 в)
 живи животни, родени и отгледани там;
 г)
 продукти от живи животни, отгледани там;
 д)
 i)
 продукти, получени чрез лов или риболов, извършен там;
 ii)
 продукти от аквакултури, включително морски култури, когато рибата е родена и отгледана там;
 е)
 продукти от морски риболов и други продукти, извлечени от морето извън териториалните води на ЕО като страна по споразумението и на държавите от КАРИФОРУМ от техни кораби;
 ж)
 продукти, получени или произведени на борда на техни кораби фабрики изключително от продуктите, посочени в буква е);
 з)
 употребявани предмети, събрани там, годни единствено


text:
за извличане на суровините, включително употребявани гуми, които са годни само за регенериране или за използване като отпадък;
 и)
 отпадъци и отломки, които са резултат от производствени операции, извършвани там;
 й)
 продукти, извлечени от морския почвен или подпочвен слой извън техните териториални води, при условие че те притежават изключителни права за експлоатация на тези почвени или подпочвени слоеве;
 к)
 стоки, произведени там изключително от продукти, посочени в букви от а) до й).
 2. Понятията „техни кораби“ и „техни кораби фабрики“ в параграф 1, букви е) и ж) се прилагат само по отношение на кораби и кораби фабрики:
 а)
 които са регистрирани в държава-членка на Европейския съюз или в държава от КАРИФОРУМ;
 б)
 които плават под флага на държава-членка на Европейския съюз или на държава от КАРИФОРУМ;
 в)
 които отговарят на едно от посочените по-долу условия:
 i)
 ако са 50 % притежавани от граждани на държава-членка на Европейския съюз или на държава от КАРИФОРУМ; или
 ii)
 ако са собственост на дружества
 —
 чието седалище и основно място на стопанска дейност се намира в държава-членка на Европейския съюз или в държава от КАРИФОРУМ; и
 —
 ако най-малко 50 % от тях са собственост на държава-членка на Европейския съюз или на държава от КАРИФОРУМ, публични образувания или граждани на тази държава.
 3. Независимо от разпоредбите на параграф 2, ЕО като страна по споразумението признава, по искане на държава от КАРИФОРУМ, че корабите, които са отдадени под наем или на лизинг от оператори от тези държави от КАРИФОРУМ, се третират като „техни кораби“ за извършване на риболовни дейности в нейната изключителна икономическа зона, при условие че споразумението за отдаване под наем или на лизинг, за което операторите от ЕО са имали преимуществено право на сключване, е прието от Специалния комитет по митническо сътрудничество и улесняване на търговията като предоставящо адекватни възможности за развитие на риболовния капацитет на подалата искането държава от КАРИФОРУМ и по-специално като възлагащо на тази държава от КАРИФОРУМ отговорността за морското и търговското управление на корабите, които са отдадени под наем или на лизинг.
 Член 7
 Достатъчно обработени или преработени продукти
 1. За целите на член 2 продукти, които не са изцяло получени, се считат за достатъчно обработени или преработени, когато са изпълнени условията, определени в списъка в приложение II.
 2. Условията, посочени в параграф 1 по-горе, предвиждат за всички продукти, обхванати от настоящото споразумение, обработката или преработката, на която трябва да бъдат подложени използваните при производството материали без произход, и се прилагат само по отношение на тези материали. От това следва, че ако продукт, който е придобил произход посредством изпълняването на предвидените в списъка условия, се използва за производството на друг продукт, условията, приложими по отношение на продукта, в който той е вложен, не се прилагат по отношение на него и не се държи сметка за материалите без произход, които евентуално са били използвани за неговото производство.
 3. Независимо от параграф 1 материалите без произход, които съгласно условията, предвидени в приложение II, следва да не се използват за производството на определен продукт, въпреки това могат да се използват, при условие


text:
че:
 а)
 тяхната обща стойност не надхвърля 15 процента от цената на производител на продукта;
 б)
 нито един от процентите, посочени в списъка за максималната стойност на материалите без произход, не е превишен чрез прилагането на настоящия параграф.
 4. Параграфи 1—3 се прилагат, освен ако в член 8 не е предвидено друго.
 Член 8
 Недостатъчни операции по обработка или преработка
 1. Без да се засягат разпоредбите на параграф 2, следните операции се считат за недостатъчна обработка или преработка за придобиване на статут на „продукти с произход“, независимо от това дали са изпълнени изискванията на член 7:
 а)
 операции, гарантиращи запазването на продуктите в добро състояние по време на транспортиране и съхранение;
 б)
 разделяне и събиране на пакети;
 в)
 измиване, почистване; отстраняване на прах, окисни, маслени, бояджийски покрития или други покрития;
 г)
 гладене с ютия или гладачна преса на текстилни изделия;
 д)
 операции по боядисване и полиране;
 е)
 лющене, частично или пълно избелване, полиране и гланциране на житни растения и ориз;
 ж)
 операции по оцветяване на захар или оформянето ѝ на бучки; частично или цялостно смилане на кристална захар (1);
 з)
 белене, премахване на костилките и черупките на плодове, ядки и зеленчуци;
 и)
 подостряне, просто стриване или просто нарязване;
 й)
 пресяване, отделяне, сортиране, класиране, категоризиране, съчетаване (включително окомплектоване на изделия);
 к)
 просто поставяне в бутилки, метални кутии, флакони, торби, каси, кутии, прикрепване за подложки или плочи и всякакви други прости операции по опаковане;
 л)
 поставяне или отпечатване на маркировки, етикети, емблеми и други подобни отличителни знаци върху продукти или техните опаковки;
 м)
 просто смесване на продукти, дори и от различни видове; смесване на захар с всякакъв друг материал (2);
 н)
 просто сглобяване на части на изделия, за получаване на готово изделие или разглобяване на продуктите на части;
 o)
 комбинация от две или повече операции, посочени в букви а)—н);
 п)
 клане на животни.
 2. Всички операции, осъществени в ЕО като страна по споразумението или в държавите от КАРИФОРУМ върху даден продукт, се преценяват заедно при определяне дали претърпяната от продукта обработка или преработка следва да се счита за недостатъчна по смисъла на параграф 1.
 Член 9
 Единица за оценка
 1. Единицата за оценка за целите на прилагането на разпоредбите на настоящия протокол е конкретният продукт, който се счита за основна единица при определяне на класирането, като се използва номенклатурата на Хармонизираната система.
 Следователно:
 а)
 когато един продукт, съставен от група или сбор от изделия, е класиран съгласно изискванията на Хармонизираната система в една-единствена позиция, цялата съвкупност съставлява единицата за оценка;
 б)
 когато една партида се състои от определен брой идентични продукти, класирани в една и съща позиция на Хармонизираната система, всеки продукт трябва да се разглежда отделно при прилагането на разпоредбите на настоящия протокол.
 2. Когато по смисъла на общо правило 5 на Хармонизираната система опаковката е включена в продукта за целите на класирането, тя се включва и за целите на определянето на произхода.
 Член 10
 Принадлежности, резервни части и инструменти
 Принадлежностите, резервните части и инструментите, които представляват част от нормалната окомплектовка на оборудване, машина, апарат или превозно средство, заедно с които


text:
са доставени, и са включени в тяхната цена или не са отделно фактурирани, се считат за едно цяло с съответното оборудване, машина, апарат или превозно средство.
 Член 11
 Комплекти
 Комплектите, определени в общо правило 3 на Хармонизираната система, се считат с произход, когато всички съставящи ги продукти са с произход. Въпреки това, когато един комплект е съставен от продукти с произход и такива без произход, комплектът като цяло се счита с произход, при условие че стойността на продуктите без произход не надхвърля 15 % от цената на производител на комплекта.
 Член 12
 Неутрални елементи
 При определяне дали един продукт е с произход, не е необходимо да се установява произходът на следните елементи, които могат да бъдат използвани за неговото производство:
 а)
 енергия и горива;
 б)
 инсталации и оборудване;
 в)
 машини и инструменти;
 г)
 стоки, които не влизат и които не са предназначени да влязат в крайния състав на продукта.
 ДЯЛ III
 ТЕРИТОРИАЛНИ ИЗИСКВАНИЯ
 Член 13
 Принцип на териториалност
 1. Предвидените в дял II условия относно придобиването на произход трябва да бъдат изпълнени без прекъсване в държавите от КАРИФОРУМ или в ЕО като страна по споразумението, с изключение на предвиденото в членове 3, 4 и 5.
 2. Ако стоките с произход, изнесени от държавите от КАРИФОРУМ или от ЕО като страна по споразумението към друга държава, бъдат върнати, те трябва да се разглеждат като стоки без произход, доколкото не е предвидено друго в член 3, 4 и 5, освен ако не бъде доказано по удовлетворителен за митническите органи начин, че:
 а)
 върнатите стоки са същите, които са били изнесени; и
 б)
 не са претърпели каквито и да било операции, освен необходимите за запазването им в добро състояние, докато са били в тази държава или докато са били изнесени.
 Член 14
 Директeн транспорт
 1. Преференциалното третиране, предвидено в споразумението, се прилага само за продукти, които отговарят на изискванията на настоящия протокол и които са транспортирани директно между територията на държавите от КАРИФОРУМ и ЕО като страна по споразумението, без бъдат въвеждани на която и да е друга територия. Независимо от това продуктите, съставляващи една-единствена пратка, могат да бъдат транспортирани през други територии, при необходимост с претоварване или временно съхранение на тези територии, при условие че те остават под надзора на митническите власти в транзитната държава или в държавата на временно съхранение и не претърпяват други операции освен разтоварване, обратно натоварване или всякакви операции, имащи за цел запазването им в добро състояние.
 Продуктите с произход могат да се транспортират чрез тръбопровод през територия, различна от тази на държавите от КАРИФОРУМ, на ЕО като страна по споразумението или на ОСТ.
 2. На митническите органи на държавата вносител, се предоставя доказателство, че условията, предвидени в параграф 1, са изпълнени посредством представянето на:
 а)
 единен транспортен документ, обхващащ преминаването от държавата износител през територията на транзитната държава; или
 б)
 удостоверение, издадено от митническите органи на транзитната държава:
 i)
 предоставящо точно описание на продуктите;
 ii)
 посочващо датите на разтоварване и обратно натоварване на продуктите и, когато е приложимо, имената на корабите или другите използвани транспортни средства;
 и


text:
iii)
 удостоверяващо условията, при които продуктите са останали в транзитната държава; или
 в)
 при отсъствие на посочените документи, всякакви други подкрепящи документи.
 Член 15
 Изложения
 1. Продукти с произход, изпратени от държава от КАРИФОРУМ или от ЕО като страна по споразумението на изложение в държава или територия, различна от посочените в членове 3, 4 и 5, и продадени след изложението за внос в ЕО като страна по споразумението или в държава от КАРИФОРУМ, се ползват при внос от разпоредбите на споразумението, при условие че бъде доказано по удовлетворителен за митническите органи начин, че:
 а)
 износителят е изпратил тези продукти от държава от КАРИФОРУМ или ЕО като страна по споразумението в държавата, в която се провежда изложението и ги е изложил там;
 б)
 продуктите са били продадени или прехвърлени по друг начин от износителя на лице в държава от КАРИФОРУМ или в ЕО като страна по споразумението;
 в)
 продуктите са били изпратени по време на изложението или веднага след него в състоянието, в което са били изпратени за изложението;
 и
 г)
 че продуктите след изпращането им на изложението не са били използвани за друга цел, освен за показване на изложението.
 2. Трябва да се издаде или изготви доказателство за произход в съответствие с разпоредбите на дял IV, което да се предостави на митническите органи на държавата вносител по обичайния начин. Върху него трябва да са посочени името и адресът на изложението. При необходимост могат да бъдат поискани допълнителни документи, доказващи условията, при които продуктите са били изложени.
 3. Параграф 1 се прилага по отношение на всяко търговско, промишлено, селскостопанско или занаятчийско изложение, панаир или подобно обществено мероприятие, което не е организирано за частни цели в магазини или търговски помещения с оглед продажбата на чуждестранни продукти, и по време на което продуктите остават под митнически контрол.
 ДЯЛ IV
 ДОКАЗАТЕЛСТВО ЗА ПРОИЗХОД
 Член 16
 Общи изисквания
 1. Продуктите с произход от държава от КАРИФОРУМ при внос в ЕО като страна по споразумението, и продуктите с произход от ЕО като страна по споразумението при внос в държава от КАРИФОРУМ се ползват от разпоредбите на споразумението при представяне на един от следните документи:
 а)
 сертификат за движение EUR.1, чийто образец фигурира в приложение III; или
 б)
 в случаите, посочени в член 21, параграф 1, декларация, наричана по-нататък „декларация върху фактура“, чийто текст е предвиден в приложение IV, съставена от износителя върху фактура, документ за доставка или всякакъв друг търговски документ, който описва разглежданите продукти достатъчно подробно, за да даде възможност те да бъдат идентифицирани.
 2. Независимо от разпоредбите на параграф 1, продуктите с произход по смисъла на настоящия протокол, в случаите по член 26 се ползват от разпоредбите на споразумението, без да е необходимо да се представя някой от документите, посочени по-горе.
 3. За целите на прилагането на разпоредбите на настоящия дял износителите се стремят да използват език, който е общ за държавите от КАРИФОРУМ и ЕО като страна по споразумението
 Член 17
 Процедура по издаване на сертификат за движение EUR.1
 1. Сертификат за движение EUR.1 се издава от митническите органи на държавата износител по


text:
искане, отправено в писмена форма от износителя или, при запазване на отговорността на износителя, от упълномощен от него представител.
 2. За тази цел износителят или упълномощеният от него представител попълват сертификата за движение EUR.1, и заявлението, чиито образци са представени в приложение III. Тези формуляри се попълват в съответствие с разпоредбите на настоящия протокол. Ако те са попълнени на ръка, това трябва да стане с мастило с печатни букви. Описанието на продуктите трябва да е направено в клетката, предназначена за тази цел, без да се оставят празни редове. Когато клетката не е изцяло запълнена, трябва да се постави хоризонтална черта под последния ред на описанието, като празното пространство се зачертава.
 3. Износителят, който подава заявление за издаване на сертификат за движение EUR.1, трябва да бъде готов да представи по всяко време, при поискване от страна на митническите органи на държавата износител, където се издава сертификатът за движение EUR.1, всички необходими документи, доказващи произхода на съответните продукти, както и изпълнението на другите изисквания по настоящия протокол.
 4. Сертификат за движение EUR.1 се издава от митническите органи на държава-членка на Европейския съюз или на държава от КАРИФОРУМ, ако разглежданите продукти могат да се считат за продукти с произход от ЕО като страна по споразумението или от държава от КАРИФОРУМ или от някоя от останалите държави или териториите, посочени в членове 3, 4 и 5, и ако отговарят на другите изисквания на настоящия протокол.
 5. Митническите органи, издаващи сертификата, предприемат всички необходими мерки, за да проверят произхода на продуктите и изпълнението на другите изисквания по настоящия протокол. За тази цел те имат право да изискват всякакви доказателства и да извършват всякакви проверки на счетоводните документи на износителя или всякакви други проверки, които сметнат за необходими. Издаващите сертификата митнически органи също така следва да се уверят, че формулярите по параграф 2 са надлежно попълнени. По-специално те проверяват дали клетката, предвидена за описание на продуктите, е попълнена по начин, изключващ всяка възможност за заблуждаващи добавки.
 6. Датата на издаване на сертификата за движение EUR.1 се посочва в клетка 11 от сертификата.
 7. Сертификатът за движение EUR.1 се издава от митническите органи и се предоставя на износителя веднага щом действителният износ бъде осъществен или гарантиран.
 Член 18
 Издаване на сертификати за движение EUR.1 впоследствие
 1. Въпреки разпоредбата на член 17, параграф 7, сертификат за движение EUR.1 може по изключение да бъде издаден след износа на продуктите, за които се отнася, при условие че:
 а)
 той не е бил издаден към момента на износа поради грешки или неволни пропуски или поради наличие на особени обстоятелства; или
 б)
 бъде доказано по удовлетворителен за митническите органи начин, че сертификатът за движение EUR.1 е издаден, но не е бил приет при вноса по технически причини.
 2. За целите на прилагането на параграф 1 износителят трябва да посочи в своето заявление мястото и датата на износа на продуктите, за които се отнася сертификатът за движение EUR.1, и да посочи причините за своето искане.
 3. Митническите органи могат да издадат сертификат за движение EUR.1 впоследствие, но само след като се уверят, че


text:
предоставената информация в заявлението на износителя отговаря на информацията в съответната преписка.
 4. Сертификатите за движение EUR.1, издадени впоследствие, трябва да съдържат следния текст на английски език: „ISSUED RETROSPECTIVELY“
 5. Изречението, посочено в параграф 4, се добавя в клетка „Забележки“ на сертификата за движение EUR.1.
 Член 19
 Издаване на дубликат на сертификата за движение EUR.1
 1. В случай на кражба, загуба или унищожаване на сертификат за движение EUR.1, износителят може да поиска от митническите органи, които са го издали, дубликат, изготвен въз основа на документите за износ, които те притежават.
 2. Издаденият по този начин дубликат трябва да съдържа следната дума на английски език:
 „DUPLICATE“
 3. Думата, посочена в параграф 2, се вписва в клетка „Забележки“ на дубликата на сертификата за движение EUR.1.
 4. Дубликатът, на който трябва да бъде вписана датата на издаване на оригиналния сертификат за движение EUR.1, влиза в сила, считано от тази дата.
 Член 20
 Издаване на сертификати за движение EUR.1 въз основа доказателство за произход, издадено или изготвено по-рано
 Когато продуктите с произход са поставени под контрола на митническо учреждение в една от държавите от КАРИФОРУМ или в ЕО като страна по споразумението, е възможно оригиналното доказателство за произход да се замени с един или повече сертификати за движение EUR.1 за целите на изпращането на всички или някои от тези продукти на друго място в рамките на държавите от КАРИФОРУМ или в рамките на ЕО като страна по споразумението. Заместващият(ите) сертификат(и) за движение EUR.1 се издава(т) от митническото учреждение, под чийто контрол са поставени продуктите.
 Член 21
 Условия за изготвяне на декларация върху фактура
 1. Декларация върху фактура по член 16, параграф 1, буква б) може да бъде изготвена:
 а)
 от одобрен износител по смисъла на член 22, или
 б)
 от всеки износител за всяка пратка, която се състои от един или повече пакети, съдържащи продукти с произход, чиято обща стойност не надхвърля 6 000 EUR.
 2. Декларация върху фактура може да бъде изготвена, ако съответните продукти могат да се считат за продукти с произход от държавите от КАРИФОРУМ или от ЕО като страна по споразумението, и ако изпълняват другите изисквания по настоящия протокол.
 3. Износителят, съставящ декларация върху фактура, следва да бъде готов да представи по всяко време по искане на митническите органи на държавата износител всички документи, които доказват произхода на съответните продукти, както и изпълнението на останалите изисквания на настоящия протокол.
 4. Декларацията върху фактура се изготвя от износителя посредством напечатване на пишеща машина, отпечатване или принтиране върху фактурата или документа за доставка или върху друг търговски документ, на декларацията, чийто текст се намира в приложение IV към настоящия протокол, чрез използването на една от езиковите версии, предвидени в посоченото приложение, и в съответствие с разпоредбите на националното законодателство на държавата износител. Ако декларацията се изготвя на ръка, тя се попълва с мастило и с печатни букви.
 5. На декларациите върху фактура се поставя собственоръчно оригиналният подпис на износителя. Въпреки това от одобрения по смисъла на член 22 износител не се изисква да подписва тези декларации, при условие че писмено се е


text:
задължил пред митническите органи на държавата износител, че поема пълната отговорност за всяка декларация върху фактура, която го идентифицира, все едно че е подписана собственоръчно от него.
 6. Декларация върху фактура може да бъде изготвена от износителя, когато продуктите, за които се отнася, се изнасят, или след износа, при условие че е представена в държавата вносител не по-късно от две години след вноса на продуктите, за които се отнася.
 Член 22
 Одобрен износител
 1. Митническите органи на държавата износител могат да разрешат на всеки износител, който извършва често износ на продукти съгласно разпоредбите за търговско сътрудничество на споразумението, да съставя декларации върху фактура независимо от стойността на съответните продукти. Износител, който иска да получи такова разрешение, трябва да предостави по удовлетворителен за митническите органи начин всички гаранции, необходими за проверка на произхода на продуктите, както и за изпълнението на другите изисквания на настоящия протокол.
 2. Митническите органи могат да обвържат предоставянето на статут на одобрен износител със спазването на условията, които сметнат за необходими.
 3. Митническите органи определят на одобрения износител номер на митническото разрешение, който трябва да фигурира върху декларацията върху фактура.
 4. Митническите органи упражняват надзор върху използването на разрешението от одобрения износител.
 5. Митническите органи могат да оттеглят разрешението по всяко време. То се оттегля, когато одобреният износител повече не предоставя гаранциите по параграф 1, не отговаря на условията по параграф 2, или по друг начин използва неправилно разрешението.
 Член 23
 Валидност на доказателството за произход
 1. Доказателството за произход е валидно за срок от десет месеца от датата на издаване в държавата износител и трябва да се предостави в същия срок на митническите органи на държавата вносител.
 2. Доказателствата за произход, които са предоставени на митническите органи на държавата вносител след крайната дата за представяне, посочена в параграф 1, могат да бъдат приети за целите на прилагане на преференциалното третиране, когато непредставянето на тези документи преди крайната дата се дължи на извънредни обстоятелства.
 3. В другите случаи на закъсняло представяне митническите органи на държавата вносител могат да приемат доказателствата за произход, когато продуктите са им били представени преди посочената крайна дата.
 Член 24
 Представяне на доказателства за произход
 Доказателствата за произход се представят на митническите органи в държавата вносител в съответствие с приложимите в нея процедури. Тези органи могат да изискват превод на определено доказателство за произход и могат също така да изискват декларацията за внос да бъде придружена от писмено изявление на вносителя, че продуктите отговарят на необходимите условия за прилагане на споразумението.
 Член 25
 Внос, осъществяван чрез поредица от доставки
 Когато по искане на вносителя и при условията, определени от митническите органи на държавата вносител, демонтирани или немонтирани продукти по смисъла на общо правило 2 a) от Хармонизираната система, попадащи в раздели XVI и XVII или позиции 7308 и 9406 от Хармонизираната система, се внасят на части, при вноса на първата част на митническите органи може да се представи само едно доказателство за произход.
 Член 26
 Освобождаване от изискването за доказателство за произход
 1. Продукти, изпращани като малки пакети от частни лица за частни


text:
лица или представляващи част от личния багаж на пътници, се приемат като продукти с произход, без да се изисква представяне на доказателство за произход, при условие че тези продукти не са внесени с търговска цел и са декларирани като отговарящи на условията на настоящия протокол, и когато няма съмнение относно достоверността на такава декларация. Когато продуктите са изпратени по пощата, тази декларация може да бъде направена върху митническа декларация СN22/СN23 или върху лист хартия, приложен към този документ.
 2. Случайният внос, който се състои единствено от продукти за лична употреба на получателите или на пътниците или на техните семейства, не се счита за внос с търговска цел, ако от естеството и количеството на продуктите е видно, че те нямат търговско предназначение.
 3. Освен това общата стойност на тези продукти не трябва да надхвърля 500 EUR в случаите на малки пакети или 1 200 EUR в случай на продукти, представляващи част от личния багаж на пътниците.
 Член 27
 Информационна процедура за целите на кумулирането
 1. Когато се прилагат член 2, параграф 3, член 3, параграф 1 и член 4, параграф 1, доказателството за произход по смисъла на настоящия протокол на материалите с произход от държава от КАРИФОРУМ, ЕО като страна по споразумението, друга държава от АКТБ или ОСТ се представя чрез сертификата за движение EUR.1 или чрез декларация на доставчика, чийто образец фигурира в приложение V А към настоящия протокол, представени от износителя в държавата или в ЕО като страна по споразумението, откъдето произхождат материалите.
 2. Когато се прилагат член 2, параграф 3, член 3, параграф 2 и член 4, параграф 2, доказателството за обработката или преработката, извършени в държава от КАРИФОРУМ, ЕО като страна по споразумението, друга държава от АКТБ или ОСТ, се представя чрез декларацията на доставчика, чийто образец фигурира в приложение V А и приложение V Б към настоящия протокол, представена от износителя в държавата или в ЕО като страна по споразумението, откъдето произхождат материалите.
 3. Доставчикът изготвя отделна декларация за всяка пратка от материали върху фактурата, отнасяща се до пратката, или като приложение към тази фактура, или върху документа за доставка на стоката или друг търговски документ, отнасящ се до този товар, който описва въпросните материали достатъчно подробно, така че да позволи тяхната идентификация.
 4. Декларацията на доставчика може да бъде направена върху предварително отпечатан формуляр.
 5. Доставчикът поставя собственоръчно подписа си върху своите декларации. Въпреки това, когато фактурата и декларацията на доставчика са изготвени посредством методите за обработка на електронни данни, не е необходимо декларацията на доставчика да е подписана собственоръчно, при условие че отговорното лице в предприятието доставчик е идентифицирано по удовлетворителен начин пред митническите органи в държавата, в която са изготвени декларациите на доставчика. Тези митнически органи могат да определят условия за прилагането на настоящия параграф.
 6. Декларациите на доставчика се представят на компетентното митническо учреждение в държавата износител, от която е поискано издаването на сертификата за движение EUR.1.
 7. Доставчикът, който изготвя декларация, следва да бъде готов да представи по всяко време, по искане на митническите органи на държавата, в която се изготвя


text:
декларацията, всички необходими документи, доказващи че посочената в декларацията информация е вярна.
 8. Декларациите на доставчика и информационните сертификати, които съответно са изготвени или издадени преди датата на влизане в сила на настоящия протокол в съответствие с член 26 от протокол 1 към Споразумението от Котону, остават валидни.
 Член 28
 Подкрепящи документи
 Документите, посочени в член 17, параграф 3 и член 21, параграф 3, използвани с цел доказване, че продуктите, обхванати от сертификат за движение EUR.1 или от декларация върху фактура, могат да бъдат считани за продукти с произход от държава от КАРИФОРУМ, от ЕО като страна по споразумението или от една от другите държави или територии, посочени в членове 3, 4 и 5, и отговарят на другите изисквания на настоящия протокол, могат да включват, inter alia, следното:
 а)
 пряко доказателство за обработките, извършвани от износителя или доставчика, за получаване на въпросните стоки, съдържащо се например в неговите счетоводни отчети или вътрешносчетоводна документация;
 б)
 документи, доказващи произхода на използваните материали, издадени или изготвени в държава от КАРИФОРУМ, в ЕО като страна по споразумението или в една от другите държави или територии, посочени в членове 3, 4 и 5, когато тези документи се използват в съответствие с националното законодателство;
 в)
 документи, доказващи обработката или преработката на материалите в държавите от КАРИФОРУМ, в ЕО като страна по споразумението или в една от другите държави или територии, посочени в членове 3 и 4, издадени или изготвени в държава от КАРИФОРУМ, в ЕО като страна по споразумението или в една от другите държави или територии, посочени в членове 3 и 4, когато тези документи се използват в съответствие с националното законодателство;
 г)
 сертификати за движение EUR.1 или декларации върху фактура, доказващи произхода на използваните материали, издадени или изготвени в държавите от КАРИФОРУМ, в ЕО като страна по споразумението или в една от другите държави или територии, посочени в членове 3, 4 и 5, в съответствие с настоящия протокол.
 Член 29
 Съхранение на доказателството за произход и подкрепящите документи
 1. Износителят, който подава заявление за издаването на сертификат за произход EUR.1, съхранява за срок от най-малко три години документите, посочени в член 17, параграф 3.
 2. Износителят, който съставя декларация върху фактура, съхранява за срок от най-малко три години копие от тази декларация върху фактура, както и документите, посочени в член 21, параграф 3.
 3. Доставчикът, който съставя декларация на доставчик, съхранява за срок от най-малко три години копия от тази декларация и от фактурата, от документите за доставка или от останалите търговски документи, към които е приложена тази декларация, както и документите, посочени в член 27, параграф 7.
 4. Митническите органи на държавата износител, които издават сертификата за движение EUR.1, съхраняват за срок от най-малко три години заявлението, посочено в член 17, параграф 2.
 5. Митническите органи на държавата вносител съхраняват за срок от най-малко три години сертификите за движение EUR.1 и декларациите върху фактура, които са им предоставени.
 Член 30
 Несъответствия и технически грешки
 1. Откриването на незначителни несъответствия между данните, посочени в доказателството за произход, и тези, посочени в документите, предоставени на


text:
митническото учреждение с цел осъществяване на формалностите по вноса на продуктите, не правят ipso facto доказателството за произход недействително, ако надлежно бъде установено, че този документ съответства на представените продукти.
 2. Очевидните технически грешки, като например печатни грешки върху доказателство за произход, не могат да бъдат причина този документ да бъде отхвърлен, ако тези грешки не са такива, че да предизвикват съмнения относно верността на данните, посочени в този документ.
 ДЯЛ V
 ДОГОВОРЕНОСТИ ЗА АДМИНИСТРАТИВНО СЪТРУДНИЧЕСТВО
 Член 31
 Административни условия, на които трябва да отговарят продуктите, за да могат да се ползват от разпоредбите на споразумението
 Продуктите, които по смисъла на настоящия протокол са с произход от държавите от КАРИФОРУМ или от ЕО като страна по споразумението, се ползват от предоставяните от споразумението преференции единствено при условие, че са въведени разпоредбите, структурите и системите, необходими за прилагането и изпълнението на предвидените в настоящия протокол правила и процедури.
 Член 32
 Съобщаване на информация относно митническите органи
 1. Държавите от КАРИФОРУМ и държавите-членки на ЕС си предоставят взаимно, чрез Комисията на Европейските общности, адресите на митническите учреждения, които отговарят за издаването и проверката на сертификатите за движение EUR.1 и на декларациите върху фактура или на декларациите на доставчика, както и образци от печатите, използвани от техните митнически учреждения за издаване на тези сертификати.
 Сертификатите за движение EUR.1 и декларациите върху фактура или декларациите на доставчика се приемат за целите на прилагането на преференциалното третиране от датата, на която бъде получена информацията от Комисията на Европейските общности.
 2. Държавите от КАРИФОРУМ и държавите-членки на Европейския съюз се информират взаимно и незабавно чрез Комисията на Европейските общности за всички настъпили промени в информацията, посочена в параграф 1.
 Член 33
 Взаимопомощ
 За да гарантират правилното прилагане на настоящия протокол, ЕО като страна по споразумението, държавите от КАРИФОРУМ и другите държави, посочени в членове 3, 4 и 5, си оказват взаимопомощ посредством компетентните митнически администрации при проверките на истинността на сертификатите за движение EUR.1, декларациите върху фактура или декларациите на доставчика и верността на информацията, представена в тези документи.
 Органите, с които се извършва консултацията, предоставят всякаква полезна информация относно условията, съгласно които този продукт е произведен, като посочват по-специално начина, по който са приложени изискванията на правилата за произход в различните държави от КАРИФОРУМ, държави-членки на Европейския съюз и другите държави, посочени в членове 3, 4 и 5.
 Член 34
 Проверка на доказателството за произход
 1. Последващите проверки на доказателството за произход се извършват на случаен принцип или въз основа на анализ на риска, или когато митническите органи на държавата вносител имат основателни съмнения относно истинността на такива документи, произхода на въпросните продукти или изпълнението на останалите изисквания на настоящия протокол.
 2. За целите на прилагането на разпоредбите на параграф 1, митническите органи на държавата вносител връщат сертификата за движение EUR.1 и фактурата, ако същата е била представена, декларацията върху фактура или копие от тези документи на митническите органи на държавата износител, като при необходимост посочват причините за исканата проверка. Всички получени документи и информация, от които може да се предположи, че предоставената информация в


text:
доказателството за произход е невярна, се изпращат в подкрепа на искането за проверка.
 3. Проверката се извършва от митническите органи на държавата износител. За тази цел те имат право да изискват всякакви доказателства и да извършват всякакви проверки на счетоводните документи на износителя или всякакви други проверки, които сметнат за необходими.
 4. Ако митническите органи на държавата вносител решат да отложат предоставянето на преференциално третиране на съответните продукти до получаването на резултатите от проверката, те предлагат на вносителя вдигане на продуктите след вземането на всички предпазни мерки, които бъдат сметнати за необходими.
 5. Митническите органи, поискали проверката, се информират във възможно най-кратък срок за резултатите от нея. Тези резултати трябва ясно да сочат дали документите са истински и дали въпросните продукти могат да се считат за продукти с произход в една от държавите от КАРИФОРУМ, в ЕО като страна по споразумението или в една от другите държави, посочени в членове 3, 4 и 5, и дали отговарят на останалите изисквания на настоящия протокол.
 6. Ако в случаите на обосновано съмнение не се получи отговор в рамките на десет месеца от датата на искането за проверка или ако отговорът не съдържа достатъчно информация, за да се определи истинността на въпросния документ или действителният произход на продуктите, митническите органи, поискали проверката, отказват предоставянето на преференции, освен при наличие на изключителни обстоятелства.
 7. Когато процедурата по проверката или всяка друга налична информация изглежда, че сочи, че разпоредбите на настоящия протокол са нарушени, държавата износител по собствена инициатива или по искане на държавата вносител извършва подходящите проверки или организира своевременното извършване на тези проверки за установяване и предотвратяване на тези нарушения, като за тази цел съответната държава износител може да изиска участието на държавата вносител в тези проверки.
 Член 35
 Проверка на декларациите на доставчика
 1. Проверката на декларациите на доставчика може да се извърши на случаен принцип или въз основа на анализ на риска, или когато митническите органи на държавата вносител имат основание да се усъмнят в истинността на документа или в точността или пълнотата на информацията, отнасяща се до действителния произход на въпросните материали.
 2. Митническите органи, пред които е представена декларацията на доставчика, могат да изискат от митническите органи на държавата, в която е направена декларацията, да издадат информационен сертификат, чийто образец е представен в приложение VI към настоящия протокол. Като алтернатива митническите органи, на които е представена декларацията на доставчика, могат да изискат от износителя да им предостави информационен сертификат, издаден от митническите органи на държавата, в която е изготвена декларацията.
 Копие от информационния сертификат се съхранява от учреждението, което го е издало, за срок от най-малко три години.
 3. Поискалите проверката митнически органи трябва да бъдат информирани във възможно най-кратък срок за резултатите от нея. Резултатите трябва да сочат ясно дали информацията, предоставена в декларацията на доставчика, е вярна, и да дават възможност на митническите органи да определят дали и до каква степен декларацията на доставчика може да се вземе предвид при издаването на сертификат за движение EUR.1 или при изготвянето на декларация върху фактура.
 4. Проверката се извършва


text:
от митническите органи на държавата, в която е съставена декларацията на доставчика. За тази цел те са оправомощени да изискват всякакви доказателства и да извършват всякакви проверки на сметките на износителя или да осъществяват всякакъв друг вид контрол, който сметнат за необходим, с цел проверка на верността на всяка една декларация на доставчика.
 5. Всеки сертификат за движение EUR.1 или декларация върху фактура, издадени или съставени въз основа на невярна декларация на доставчика, се считат за недействителни.
 Член 36
 Уреждане на спорове
 Когато възникнат спорове във връзка с процедурите по проверка съгласно членове 34 и 35, които не могат да бъдат решени между митническите органи, поискали проверката, и митническите органи, отговарящи за нейното извършване, или когато тези спорове повдигат въпрос относно тълкуването на настоящия протокол, те се отнасят до Специалния комитет по митническо сътрудничество и улесняване на търговията.
 Във всички случаи уреждането на спорове между вносителя и митническите органи на държавата вносител се извършва съгласно законодателството на тази държава.
 Член 37
 Санкции
 Налагат се санкции на всяко лице, което изготвя или става причина да бъде изготвен документ, който съдържа невярна информация за целите на предоставянето на преференциално третиране на продуктите.
 Член 38
 Свободни зони
 1. Държавите от КАРИФОРУМ и ЕО като страна по споразумението предприемат всички необходими мерки, за да гарантират, че продуктите, търгувани при действието на доказателство за произход или на декларация на доставчика, и в хода на превоза на които се използва свободна зона, разположена на тяхна територия, не са заменени от други стоки и не са претърпели обработка, различна от нормалните операции, имащи за цел да предотвратят тяхното повреждане.
 2. Посредством изключение от разпоредбите, съдържащи се в параграф 1, когато продукти с произход се внасят в свободна зона с доказателство за произход и претърпят обработка или преработка, съответните органи издават нов сертификат за движение EUR.1 по искане на износителя, ако преработката или обработката са в съответствие с разпоредбите на настоящия протокол.
 Член 39
 Дерогации
 1. Дерогации от настоящия протокол могат да бъдат приети от Специалния комитет по митническо сътрудничество и улесняване на търговията, наричан по-долу за краткост „Комитетът“, за продуктите, изнасяни от държавите от КАРИФОРУМ.
 2. Възможно е приемането на дерогации от настоящия протокол, когато развитието на съществуващите производства или създаването на нови производства в държавите от КАРИФОРУМ оправдава това.
 3. Държавите от КАРИФОРУМ или заинтересованите държави, преди или едновременно с подаването на искането за дерогация до Комитета, нотифицират ЕО като страна по споразумението за своето искане за дерогация, заедно с основанията за него в съответствие с параграф 5.
 4. ЕО като страна по споразумението удовлетворява всички искания на държавите от КАРИФОРУМ, които са надлежно обосновани в съответствие с настоящия член и които не могат да причинят тежка вреда на съществуващ промишлен отрасъл в ЕО като страна по споразумението.
 5. За да подпомогнат разглеждането от Комитета на исканията за дерогация, държавите от КАРИФОРУМ или държавите, които са отправили искането, предоставят в подкрепа на искането си възможно най-пълна информация посредством формуляра, предвиден в приложение VII към настоящия протокол, обхващаща по-специално следните точки:
 —
 описание на готовия продукт,
 —


text:
естество и количество на материалите с произход от трети държави,
 —
 естество и количество на материалите с произход от държавите от КАРИФОРУМ или от държавите или териториите, посочени в членове 3 и 4, или на материалите, които са били обработени в тези държави или територии,
 —
 производствени процеси,
 —
 размер на получената добавена стойност,
 —
 брой на работниците и служителите в съответното предприятие,
 —
 очакван обем на износа за ЕО като страна по споразумението,
 —
 други възможни източници на доставка на суровини,
 —
 основания за исканата продължителност с оглед на усилията за откриване на нови източници на доставка,
 —
 други бележки.
 Комитетът може да изменя формуляра.
 6. При разглеждането на исканията за дерогация по-специално се взема предвид:
 а)
 равнището на развитие или географското разположение на заинтересованата държава или държави от КАРИФОРУМ;
 б)
 случаите, в които прилагането на съществуващите правила за произход би засегнало чувствително способността на съществуващ промишлен отрасъл в държава или държави от КАРИФОРУМ да продължи износа си за ЕО като страна по споразумението, като се посочат по-специално случаите, в които това може да доведе до преустановяване на промишлената дейност;
 в)
 специалните случаи, в които може ясно да се докаже, че правилата за произход могат да възпрепятстват влагането на значителни инвестиции в даден промишлен отрасъл, и в които дерогация, която благоприятства осъществяването на инвестиционната програма, би позволила поетапното изпълнение на тези правила.
 7. При всеки отделен случай се извършва проверка, за да се установи дали правилата относно кумулацията на произхода не дават решение на проблема.
 8. Комитетът предприема необходимите стъпки, за да гарантира, че решението по искане за дерогация ще се вземе възможно най-бързо и във всеки случай не по-късно от седемдесет и пет работни дни след получаване на искането от ЕО като страна по споразумението. Ако ЕО като страна по споразумението не информира държавата от КАРИФОРУМ за позицията си по искането в този период, се счита, че искането е прието.
 9.
 а)
 Дерогацията е валидна през период, който в общия случай е от пет години и който се определя от Комитета.
 б)
 Решението за дерогация може да предвижда подновявания, без да е необходимо ново решение на Комитета, при условие че заинтересованата държава или държави от КАРИФОРУМ представят три месеца преди края на всеки период доказателство, че все още не могат да изпълнят изискванията на настоящия протокол, от който е извършена дерогация.
 Ако се предяви възражение по отношение на удължаването, Комитетът го разглежда веднага щом бъде възможно и приема решение дали да удължи срока на действие на дерогацията. Комитетът действа, както е предвидено в параграф 8. Предприемат се всички необходими мерки за избягване на прекъсване в прилагането на дерогацията.
 в)
 В периодите, посочени в букви a) и б), Комитетът може да преразгледа условията за прилагане на дерогацията, ако е настъпила съществена промяна в основните фактори, мотивирали решението за нейното предоставяне. При приключване на прегледа Комитетът може да реши да измени условията на своето решение по отношение на обхвата на дерогацията или на всяко друго установено преди това условие.
 ДЯЛ VI
 СЕУТА И МЕЛИЛА
 Член 40
 Специални условия
 1. Изразът


text:
„ЕО като страна по споразумението“, използван в настоящия протокол, не обхваща Сеута и Мелила. Изразът „продукти с произход от ЕО като страна по споразумението“ не включва продукти с произход от Сеута и Мелила.
 2. Разпоредбите на настоящия протокол се прилагат mutatis mutandis при определяне дали продуктите могат да се считат с произход от държава от КАРИФОРУМ, когато се внасят в Сеута и Мелила.
 3. Когато продукти, които са изцяло получени в Сеута, Мелила или ЕО като страна по споразумението, се обработват или преработват в държава от КАРИФОРУМ, те се считат за получени изцяло в държава от КАРИФОРУМ.
 4. Операциите по обработка или преработка, осъществени в Сеута, Мелила или ЕО като страна по споразумението, се считат за осъществени в държава от КАРИФОРУМ, когато материалите се подлагат на последваща обработка или преработка в държава от КАРИФОРУМ.
 5. За целите на прилагането на параграфи 3 и 4 недостатъчните операции, изброени в член 8 от настоящия протокол, не се считат за обработка или преработка.
 6. Сеута и Мелила се считат за единна територия.
 ДЯЛ VII
 ЗАКЛЮЧИТЕЛНИ РАЗПОРЕДБИ
 Член 41
 Изменение на протокола
 Съвместният съвет КАРИФОРУМ—ЕО може да реши да измени разпоредбите на настоящия протокол.
 Член 42
 Задачи на Специалния комитет по митническо сътрудничество и улесняване на търговията
 В съответствие с разпоредбите на член 36 от споразумението Специалният комитет по митническо сътрудничество и улесняване на търговията:
 а)
 взема решения за кумулация в съответствие с условията, установени в член 5;
 б)
 приема решенията относно дерогациите от настоящия протокол при условията, установени в член 39;
 в)
 контролира прилагането и изпълнението на разпоредбите на настоящия протокол.
 Член 43
 Преразглеждане
 Страните извършват преразглеждане на разпоредбите на член 2, параграф 4 и на член 4, параграф 4 три години след подписване на настоящото споразумение с цел намаляване на броя на продуктите, изброени в приложение Х към настоящия протокол.
 Член 44
 Приложения
 Приложенията към настоящия протокол представляват неразделна част от него.
 (1) Под това се разбира намаляване на размера на захарните частици в резултат на раздробяване или смилане.
 (2) За целите на прилагането на настоящата алинея и във връзка с член 7 (Достатъчно обработени или преработени продукти), страните се договарят, че член 8, параграф 2 означава, че използването на един или повече материала, които вече са получили произход в държавата на производство, означава, че в тази държава на производство вече е проведена обработка, надхвърляща „минималната операция“.
 ПРИЛОЖЕНИЕ I към протокол I
 Уводни бележки към списъка в приложение II
 (1)
 Бележка 1:
 Списъкът посочва условията, на които трябва да отговарят всички продукти, за да се считат за достатъчно обработени или преработени по смисъла на член 7 от протокола.
 Бележка 2:
 1.
 В първите две колони от списъка се описва полученият продукт. Първата колона показва номера на позицията или на главата, използван в Хармонизираната система, а втората колона представя описанието на стоките, използвано в посочената система за тази позиция или глава. За всяко вписване в първите две колони е изложено правило в колона 3 или 4. Когато в някои случаи вписването в първата колона се предхожда от „ex“, това означава, че правилата в


text:
колона 3 или 4 се прилагат само към частта от позицията, описана в колона 2.
 2.
 Когато няколко номера на позиции са групирани заедно в колона 1 или е даден номер на глава и затова описанието на продуктите в колона 2 е дадено в общи линии, посочените в колона 3 или 4 правила се прилагат по отношение на всички продукти, които според Хармонизираната система са класирани в позиции на главата или в които и да било от позициите, групирани заедно в колона 1.
 3.
 Когато съществуват различни правила в списъка, приложими към различни продукти в една позиция, всеки нов ред съдържа описание на тази част от позицията, по отношение на която се прилагат съседните правила в колона 3 или 4.
 4.
 Когато за вписване в първите две колони е посочено правило както в колона 3, така и в колона 4, износителят може да избере алтернативно да приложи правилото, предвидено в колона 3 или в колона 4. Ако в колона 4 не е посочено правило за произход, се прилага правилото, посочено в колона 3.
 Бележка 3:
 1.
 Разпоредбите на член 7 от протокола относно продуктите, които са придобили статут на продукти с произход, които се използват за производството на други продукти, се прилагат независимо дали този статут е бил придобит във фабриката, където се използват тези продукти, или в друга фабрика в ЕО като страна по споразумението или в държавите от КАРИФОРУМ.
 Пример:
 Двигател от позиция No 8407, за който важи правилото, че стойността на материалите без произход, които могат да бъдат вложени в него, не може да надхвърля 40 % от цената на производителя, е произведен от „други легирани стомани, грубо оформени чрез коване“ от позиция No ex ex 7224.
 Ако това коване е осъществено в ЕО като страна по споразумението от стоманен блок без произход, той вече е придобил произход съгласно правилото за позиция No ex ex 7224 в списъка. В този случай изкованото може да се счита за продукт с произход при изчисляването на стойността на двигателя, независимо дали той е бил произведен в същия завод или в друг завод в ЕО като страна по споразумението. Следователно стойността на блока без произход не се взема предвид при сумиране на стойността на използваните материали без произход.
 2.
 Правилото в списъка определя минималната изисквана степен на обработка или преработка, като извършването на обработка или преработка в по-голяма степен също води до придобиване на произход; и обратното — извършването на обработка или преработка в по-малка степен не може да доведе до придобиване на произход. Следователно, ако едно правило предвижда възможността за използване на материал без произход на определен етап на производство, използването на този материал на по-ранен етап на производство, е позволено, а използването на този материал на по-късен етап на производство, не е позволено.
 3.
 Без да се засяга предвиденото в бележка 3.2, когато дадено правило предвижда, че могат да се използват „материали от всяка позиция“, могат да се използват и материалите от същата позиция като продукта, но при условие че се спазват всички специални ограничения, които също могат да


text:
се съдържат в това правило. Въпреки това изразът „производство от материали от всяка позиция, включително от другите материали от позиция No...“ означава, че могат да се използват само материалите, класирани в същата позиция като продукта и с различно описание от това на продукта, дадено в колона 2 от списъка.
 4.
 Когато едно от правилата в списъка определя, че определен продукт може да бъде произведен от повече от един материал, това означава, че могат да се използват един или повече материали. То не изисква да бъдат използвани всички материали.
 Пример:
 Правилото за тъкани от позиции с номера от 5208 до 5212 гласи, че могат да се използват естествени влакна и че измежду останалите материали могат да се използват и химични материали. Това не означава, че трябва да се използват двата заедно, възможно е да се използват единият или другият, или и двата материала.
 5.
 Когато правило в списъка определя, че определен продукт трябва да бъде произведен от конкретен материал, условието очевидно не ограничава използването на други материали, които поради естеството си не отговарят на правилото. (Вж. също бележка 6.3 по-долу по отношение на текстилните продукти.)
 Пример:
 Правилото за приготвени храни от позиция No 1904, което изрично изключва използването на житни растения и техните производни, не ограничава използването на минерални соли, химикали и други добавки, които не са продукти от житни растения.
 Въпреки това това правило не се прилага за продуктите, които, независимо че не могат да се произведат от конкретните материали, включени в списъка, могат да се произведат от материал от същото естество на по-ранен етап от производството.
 Пример:
 В случай на облекло от ex глава 62, произведени от нетъкани материали, ако за този клас артикули е разрешено само използването само на прежди без произход, не е възможно да се използват като изходен материал нетъкани платове, дори нетъканите платове като правило да не могат да бъдат произведени от прежда. В такива случаи изходният материал, който следва да се използва, обикновено е на етапа преди преждата, а именно на етап влакно.
 6.
 Когато в някое правило от списъка са предвидени две процентни стойности за максималната стойност на материалите без произход, които могат да бъдат използвани, тези процентни стойности не могат да се събират. С други думи максималната стойност на всички използвани материали без произход никога не може да надхвърля най-високия от посочените проценти. Освен това отделните проценти не трябва да бъдат превишавани по отношение на конкретните материали, за които се прилагат.
 Бележка 4:
 1.
 Изразът „естествени влакна“, използван в списъка, се отнася за влакна, които не са изкуствени или синтетични. Той се отнася единствено до етапите преди преденето, като включва и отпадъците, и освен ако не е определено друго, включва влакна, които са кардирани, пенирани или обработени по друг начин, но не изпредени.
 2.
 Изразът „естествени влакна“ включва конски косми от позиция No 0503, коприна от позиции с номера от 5002 и 5003, както и влакната от вълна, фините или грубите животински косми от позиции с номера от 5101 до 5105, памучните влакна от позиции с номера от 5201 до 5203 и


text:
другите растителни влакна от позиции с номера от 5301 до 5305.
 3.
 Изразите „предилна маса“, „химични материали“ и „материали за производство на хартия“ се използват в списъка, за да опишат материалите, които не са класирани в глави от 50 до 63 и могат да бъдат използвани за производството на изкуствени, синтетични или хартиени влакна или прежди.
 4.
 Изразът „синтетични или изкуствени щапелни влакна“ се използва в списъка по отношение на синтетични или изкуствени нишки, щапелни влакна или отпадъци от щапелни влакна от позиции с номера от 5501 до 5507.
 Бележка 5:
 1.
 Когато за определен продукт в списъка е направено позоваване на тази бележка, условията, посочени в колона 3, не се прилагат за отделните основни текстилни материали, използвани при производството на този продукт, които взети заедно представляват 10 % или по-малко от общото тегло на всички използвани основни текстилни материали. (Вж. също бележки 5.3 и 5.4 по-долу.)
 2.
 Въпреки това допустимото отклонение, посочено в бележка 5.1, може да се прилага само при смесени продукти, които са били изработени от два или повече основни текстилни материала.
 В списъка по-долу са посочени основните текстилни материали:
 I.
 коприна
 II.
 вълна
 III.
 груби животински косми
 IV.
 фини животински косми
 V.
 конски косми
 VI.
 памук
 VII.
 хартия и материали за производство на хартия
 VIII.
 лен
 IX.
 коноп (Cannabis sativa L.)
 X.
 юта и други текстилни ликови влакна
 XI.
 сизал и други текстилни влакна от вида „Agave“
 XII.
 кокосово влакно, абака, рами и други растителни текстилни влакна
 XIII.
 синтетични нишки
 XIV.
 изкуствени нишки
 XV.
 електропроводими нишки
 XVI.
 синтетични щапелни влакна от полипропилен
 XVII.
 синтетични щапелни влакна от полиестер
 XVIII.
 синтетични щапелни влакна от полиамид
 XIX.
 синтетични щапелни влакна от полиакрилонитрил
 XX.
 синтетични щапелни влакна от полиимид
 XXI.
 синтетични щапелни влакна от политетрафлуороетилен
 XXII.
 синтетични щапелни влакна от полифенилен сулфид
 XXIII.
 синтетични щапелни влакна от поливинилхлорид
 XXIV.
 други синтетични щапелни влакна
 XXV.
 изкуствени щапелни влакна от вискоза
 XXVI.
 други изкуствени щапелни влакна
 XXVII.
 прежди от полиуретан, с полиетерни гъвкави сегменти, дори обвити
 XXVIII.
 прежда, получена от полиуретан, разделена от гъвкави сегменти от полиестер със или без ширит
 XXIX.
 продукти от позиция No 5605 (метални и метализирани прежди), съдържащи ивица, състояща се от сърцевина от алуминиево фолио или от сърцевина с пластмасов филм, независимо от това дали е покрита с алуминиев прах, с ширина, която не надхвърля 5 mm, слепена посредством прозрачно или цветно лепило между двата слоя пластмасов филм
 XXX.
 други продукти от позиция No 5605.
 Пример:
 Прежда от позиция No 5205, изработена от памучни влакна от позиция No 5203 и синтетични щапелни влакна от позиция No 5506, е смесена прежда. Поради това синтетичните щапелни влакна без произход, които не отговарят на правилата за произход (които изискват производство от химични материали или от предилна маса), могат да бъдат използвани до 10 % от теглото на преждата.
 Пример:
 Вълнен плат от позиция No 5112, изработен от вълнена прежда от позиция No 5107 и синтетична прежда от щапелни влакна от позиция No 5509, се счита за смесена тъкан. Поради това синтетичната прежда, която не отговаря на правилата за произход


text:
(които изискват производство от химични материали или от предилна маса), или вълнената прежда, която не отговаря на правилата за произход (които изискват производство от естествени влакна, които не са кардирани или пенирани или обработени по друг начин за предене), или комбинацията от двата вида може да бъде използвана, при условие че общото им тегло не надхвърля 10 % от теглото на тъканта.
 Пример:
 Тъфтинг изделие от позиция No 5802, изработено от памучна прежда от позиция No 5205 и памучна тъкан от позиция No 5210, е смесен продукт само ако памучната тъкан сама по себе си е смесена тъкан, изработена от прежди, класирани в две отделни позиции, или ако използваните памучни прежди сами по себе си са смеси.
 Пример:
 Ако същото тъфтинг изделие е било произведено от памучна прежда от позиция No 5205 и синтетична тъкан от позиция No 5407, тогава очевидно използваните прежди са два самостоятелни основни текстилни материала и тъфтинг изделието съответно е смесен продукт.
 3.
 В случай на продукти, включващи „полиуретанови прежди с полиетерни гъвкави сегменти, дори обвити“, това допустимо отклонение е 20 % по отношение на тази прежда.
 4.
 В случай на продукти, включващи „лента, състояща се от сърцевина от алуминиево фолио или от сърцевина от пластмасов филм, дори покрит с алуминиев прах, с дебелина, непревишаваща 5 mm, слепена чрез лепило между два пласта от пластмасов филм“, това допустимо отклонение е 30 % по отношение на тази лента.
 Бележка 6:
 1.
 По отношение на текстилните продукти, които са отбелязани в списъка с бележка под линия, позоваваща се на настоящата уводна бележка, текстилните гарнитури и принадлежности, които не отговарят на правилото, предвидено в списъка в колона 3 за продуктите, които са изработени от тях, могат да се използват, при условие че тяхното тегло не надхвърля 10 % от общото тегло на вложените текстилни материали.
 Текстилните гарнитури и принадлежности са класирани в глави 50—63. Хастарите и подплатите не се считат за гарнитури или принадлежности.
 2.
 Всички гарнитури и принадлежности, които не са изработени от текстил, или други използвани материали, които съдържат текстил, не е необходимо да отговарят на условията, предвидени в колона 3, макар че попадат извън обхвата на бележка 3.5.
 3.
 В съответствие с бележка 3.5 всички гарнитури и принадлежности или други продукти, които са без произход и не са изработени от текстил и които не съдържат никакъв текстил, могат въпреки това да се използват свободно, когато не могат да бъдат направени от материалите, изброени в колона 3.
 Например ако правило в списъка предвижда, че за определен текстилен артикул, като например блуза, трябва да се използва прежда, това не означава, че не могат да се използват метални артикули като копчета, защото те не могат да бъдат направени от текстил.
 4.
 Когато се прилага процентното правило, стойността на гарнитурите и принадлежностите трябва да бъде взета предвид при изчисляването на стойността на вложените материали без произход.
 Бележка 7:
 1.
 По смисъла на позиции с номера ex ex 2707, от 2713 до 2715, ex ex 2901, ex ex 2902 и ex ex 3403, под „специфични преработки“ се разбират следните операции:
 а)


text:
вакуумна дестилация;
 б)
 редестилация чрез процес на дълбоко фракциониране;
 в)
 крекинг;
 г)
 риформинг;
 д)
 екстракция чрез селективни разтворители;
 е)
 преработка, включваща съвкупност от следните операции: обработка с концентрирана сярна киселина или с олеум, или със серен двуокис; неутрализация чрез алкални агенти; обезцветяване и пречистване с естествена активна глина, активирана глина, активен въглен или боксит;
 ж)
 полимеризация;
 з)
 алкилиране;
 и)
 изомеризация.
 2.
 По смисъла на позиции с номера 2710, 2711 и 2712 под „специфични преработки“ се разбират следните операции:
 а)
 вакуумна дестилация;
 б)
 редестилация чрез процес на дълбоко фракциониране (2);
 в)
 крекинг;
 г)
 риформинг;
 д)
 екстракция чрез селективни разтворители;
 е)
 преработка, включваща съвкупност от следните операции: обработка с концентрирана сярна киселина или с олеум, или със серен двуокис; неутрализация чрез алкални агенти; обезцветяване и пречистване с естествена активна глина, активирана глина, активен въглен или боксит;
 ж)
 полимеризация;
 з)
 алкилиране;
 и)
 изомеризация;
 й)
 десулфуризация с водород, само по отношение на тежките масла, попадащи в позиция No ех 2710, водеща до намаляване най-малко с 85 % на съдържанието на сяра в обработваните продукти (метод ASTM D 1266-59 T);
 к)
 депарафинизация по способ, различен от обикновеното филтруване, само за продуктите, включени в позиция No ex ex 2710;
 л)
 обработка с водород, различна от десулфуризацията, само по отношение на тежките масла, попадащи в позиция No ех 2710, при която водородът участва активно в химическа реакция, осъществена при налягане, по-високо от 20 bar, и при температура, по-висока от 250 oС, с помощта на катализатор. Довършителната обработка с водород на смазочните масла от позиция No ех 2710, целяща подобряване на цвета или на стабилността (например хидроочистка или обезцветяване), обаче не се счита за специфична преработка;
 м)
 атмосферна дестилация, само по отношение на мазутите, попадащи в позиция No ех 2710, при условие че тези продукти при дестилация по метод ASTMD 86 при 300 oС дестилират по-малко от 30 обемни % (включително загубите);
 н)
 обработка чрез електрически ток с висока честота, единствено за тежките масла, различни от газьол и течни горива от позиция No ex ex 2710.
 По смисъла на позиции с номера ех 2707, от 2713 до 2715, ех 2901, ех 2902 и ех 3403 прости операции като почистване, преливане, обезсоляване, водно сепариране, филтриране, оцветяване, маркиране, получаване на определено сярно съдържание в резултат на смесване на продукти с различно сярно съдържание, всякакви комбинации от тези или подобни операции не придават произход.
 (1) Всички примери са дадени единствено с цел разяснение. Те нямат юридически обвързваща сила.
 (2) По смисъла на подпозиции от 2712 90 31 до 2712 90 39 като „сурови“ се считат продуктите с естествен цвят над 3 по метод ASTM D 1500, ако вискозитетът им при 100 oC е равен или по-висок от 9 × 10-6 m2 s-1 по метод ASTM D 445.
 ПРИЛОЖЕНИЕ II към протокол I
 Списък на обработката или преработката, която се изисква да се осъществи по отношение на материалите без произход, за да може полученият продукт да придобие статут на продукт с произход
 Позиция от ХС No
 Описание на продукта
 Обработка или преработка, извършвана върху материали без произход, която придава статут на продукт


text:
с произход
 (1)
 (2)
 (3) или (4)
 глава 01
 Живи животни
 Всички използвани животни от глава 1 трябва да бъдат изцяло получени
 глава 02
 Меса и карантии, годни за консумация
 Производство, при което всички използвани материали от глави 1 и 2 трябва да бъдат изцяло получени
 ех глава 03
 Риби и ракообразни, мекотели и други водни безгръбначни, с изключение на:
 Всички използвани материали от глава 3 трябва да бъдат изцяло получени
 0304
 Филета и други меса от риби (дори смлени), пресни, охладени или замразени
 Производство, при което стойността на използваните материали от глава 3 не надхвърля 15 % от цената на производител на продукта
 0305
 Риби сушени, осолени или в саламура; риби пушени, дори топло пушени; брашна, прахове и агломерати под формата на гранули, от риби, годни за консумация от човека
 Производство, при което стойността на използваните материали от глава 3 не надхвърля 15 % от цената на производител на продукта
 ex ex 0306
 Ракообразни, дори без черупки, сушени, осолени или в саламура; ракообразни с черупките, варени във вода или на пара, дори охладени, замразени, сушени, осолени или в саламура; брашна, прахове и агломерати под формата на гранули, от ракообразни, годни за консумация от човека
 Производство, при което стойността на използваните материали от глава 3 не надхвърля 15 % от цената на производител на продукта
 ex ex 0307
 Мекотели, дори без черупки, сушени, осолени или в саламура; водни безгръбначни, различни от ракообразните и мекотелите, сушени, осолени или в саламура; брашна, прахове и агломерати под формата на гранули, от водни безгръбначни, различни от ракообразните, годни за консумация от човека
 Производство, при което стойността на използваните материали от глава 3 не надхвърля 15 % от цената на производител на продукта
 ex ex глава 04
 Мляко и млечни продукти; птичи яйца; естествен мед, животински продукти, годни за консумация, неупоменати, нито включени другаде, с изключение на:
 Производство, при което всички използвани материали от глава 4 трябва да бъдат изцяло получени
 0403
 Мътеница, заквасени млека и сметана, кисело мляко, кефир и други ферментирали или подкиселени млека и сметана, дори концентрирани или с прибавка на захар или други подсладители, или ароматизирани или с добавка на плодове, ядки или какао
 Производство, при което:
 –
 всички използвани материали от глава 4 трябва да бъдат изцяло получени;
 –
 всички използвани плодови сокове (с изключение на тези от ананас, сладък лимон или грейпфрут) от позиция No 2009 трябва вече да са с произход;
 –
 стойността на използваните материали от глава 17 не надхвърля 30 % от цената на производител на продукта
 ex ex глава 05
 Други продукти от животински произход, неупоменати, нито включени другаде; с изключение на:
 Производство, при което всички използвани материали от глава 5 трябва да бъдат изцяло получени
 ex ex 0502
 Обработени четина и козина от свине и глигани
 Почистване, дезинфекциране, сортиране и изправяне на четина и козина
 глава 06
 Живи растения и цветарски продукти
 Производство, при което:
 –
 всички използвани материали от глава 6 трябва да бъдат изцяло получени;
 –
 стойността на всички използвани материали не надхвърля 50 % от цената на производител на продукта
 глава


text:
07
 Зеленчуци, растения, корени и грудки, годни за консумация
 Производство, при което всички използвани материали от глава 7 трябва да бъдат изцяло получени
 глава 08
 Плодове, годни за консумация; цитрусови или пъпешови кори
 Производство, при което:
 –
 всички използвани плодове и ядки трябва да бъдат изцяло получени;
 –
 стойността на използваните материали от глава 17 не надхвърля 30 % от цената на производител на продукта
 ex ex глава 09
 Кафе, чай, мате и подправки; с изключение на:
 Производство, при което всички използвани материали от глава 9 трябва да бъдат изцяло получени
 0901
 Кафе, дори печено или декофеинизирано; черупки и люспи от кафе; заместители на кафе, съдържащи кафе, независимо от съотношението в сместа
 Производство от материали от всяка позиция
 0902
 Чай, дори ароматизиран
 Производство от материали от всяка позиция
 ex ex 0910
 Смеси от подправки
 Производство от материали от всяка позиция
 глава 10
 Житни растения
 Производство, при което всички използвани материали от глава 10 трябва да бъдат изцяло получени
 ex ex глава 11
 Мелничарски продукти; малц; скорбяла и нишесте; инулин; пшеничен глутен; с изключение на:
 Производство, при което всички използвани житни растения, годни за консумация зеленчуци, корени и грудки от позиция No 0714 или плодове трябва да бъдат изцяло получени
 ex ex 1106
 Брашна, грис и прах от сухи бобови зеленчуци, без шушулките, от позиция No 0713
 Сушене и смилане на бобови растения от позиция No 0708
 1101
 Брашно пшенично или брашно от смес от пшеница и ръж
 Производство от материали от всяка позиция, с изключение на тези от позицията на продукта
 глава 12
 Маслодайни семена и плодове, разни видове семена, семена за посев и плодове; индустриални или медицински растения; слама и фуражи
 Производство, при което всички използвани материали от глава 12 трябва да бъдат изцяло получени
 1301
 Естествени лакове; естествени клейове, смоли, смолисти клейове и олеорезини (например балсами)
 Производство, при което стойността на използваните материали от позиция No 1301 не може да надхвърля 50 % от цената на производител на продукта
 1302
 Растителни сокове и екстракти; пектинови материали, пектинати и пектати; агар-агар и други лепкави и сгъстяващи материали, извлечени от растения, дори модифицирани:
 –
 Лепкави и сгъстяващи материали, извлечени от растения, модифицирани
 Производство от немодифицирани лепкави и сгъстяващи материали
 –
 Други
 Производство, при което стойността на всички използвани материали не надхвърля 50 % от цената на производител на продукта
 глава 14
 Материали за сплитане и други продукти от растителен произход, неупоменати, нито включени другаде
 Производство, при което всички използвани материали от глава 14 трябва да бъдат изцяло получени
 ex ex глава 15
 Мазнини и масла от животински и растителен произход, продукти от тяхното разпадане, обработени мазнини за хранителни цели, восъци от животински или растителен произход; с изключение на:
 Производство, при което всички използвани материали са класирани в позиция, различна от тази на продукта
 1501
 Мазнини от свине (включително свинската мас) и мазнини от домашни птици, различни от включените в позиции с номера 0209 или 1503:
 –
 Мазнини от кости или отпадъци
 Производство от материали от всяка позиция, с изключение на тези от позиции с номера 0203, 0206 или 0207 или


text:
кости от позиция No 0506
 –
 Други
 Производство от свинско месо или карантия, годна за консумация, от позиция с номера 0203 или 0206 или от месо и пилешки дреболии, годни за консумация, от позиция No 0207
 1502
 Мазнини от животни от рода на едрия рогат добитък, овцете или козите, различни от включените в No 1503
 –
 Мазнини от кости или отпадъци
 Производство от материали от всяка позиция, с изключение на тези от позиции с номера 0201, 0202, 0204 или 0206 или кости от позиция No 0506
 –
 Други
 Производство, при което всички използвани материали от глава 2 трябва да бъдат изцяло получени
 1504
 Мазнини и масла и техните фракции, от риби или морски бозайници, дори рафинирани, но не химически променени:
 –
 Твърди фракции
 Производство от материали от всяка позиция, включително от другите материали от позиция No 1504
 –
 Други
 Производство, при което всички използвани материали от глави 2 и 3 трябва да бъдат изцяло получени
 ex ex 1505
 Рафиниран ланолин
 Производство от необработена мазнина от вълна от позиция No 1505
 1506
 Други видове мазнини и масла от животински произход и техните фракции, дори рафинирани, но не химически променени:
 –
 Твърди фракции
 Производство от материали от всяка позиция, включително от другите материали от позиция No 1506
 –
 Други
 Производство, при което всички използвани материали от глава 2 трябва да бъдат изцяло получени
 от 1507 до
 1515
 Растителни масла и техни фракции:
 –
 Соево масло, фъстъчено масло, палмово масло, масло от копра, палмистово масло, масло от бабасу, масло от олеокока и ойтицика, восък от мирта и японски восък, фракции от масло от жожоба и масла, предназначени за технически или промишлени цели, различни от производството на хранителни продукти за за консумация от човека
 Производство, при което всички използвани материали са класирани в позиция, различна от тази на продукта
 –
 Твърди фракции, с изключение на тази на маслото от жожоба
 Производство от други материали от позиции с номера от 1507 до 1515
 –
 Други
 Производство, при което използваните растителни материали трябва да бъдат изцяло получени
 1516
 Мазнини и масла от животински или растителен произход и техните фракции, частично или напълно хидрогенирани, интерестерифицирани, преестерифицирани или елайдинирани, дори рафинирани, но необработени по друг начин
 Производство, при което:
 –
 всички използвани материали от глава 2 трябва да бъдат изцяло получени;
 –
 всички използвани растителни материали трябва да бъдат изцяло получени. Независимо от това, могат да се използват материали от позиции с номера 1507, 1508, 1511 и 1513
 1517
 Маргарин; хранителни смеси или препарати от животински или растителни мазнини или масла или от фракции от различни мазнини или масла от настоящата глава, различни от хранителните мазнини и масла и техните фракции от No 1516
 Производство, при което:
 –
 всички използвани материали от глава 2 и глава 4 трябва да бъдат изцяло получени;
 –
 всички използвани растителни материали трябва да бъдат изцяло получени. Независимо от това, могат да се използват материали от позиции с номера 1507, 1508, 1511 и 1513
 ex ex глава 16
 Продукти от месо, риба или ракообразни, мекотели или други водни безгръбначни; с изключение на:
 Производство


text:
от животни от глава 1
 1604 и
 1605
 Приготвени храни и консерви от риби; хайвер и неговите заместители, приготвени на основата на яйца от риби;
 Ракообразни, мекотели и други водни безгръбначни, приготвени или консервирани
 Производство, при което стойността на използваните материали от глава 3 не надхвърля 15 % от цената на производител на продукта
 ex ex глава 17
 Захар и захарни изделия; с изключение на:
 Производство, при което всички използвани материали са класирани в позиция, различна от тази на продукта
 ex ex 1701
 Захар от захарна тръстика или от цвекло и химически чиста захароза, в твърдо състояние, ароматизирана или оцветена
 Производство, при което стойността на използваните материали от глава 17 не надхвърля 30 % от цената на производител на продукта
 1702
 Други видове захар, включително лактоза, малтоза, глюкоза и фруктоза (левулоза), химически чисти, в твърдо състояние; захарни сиропи без ароматизиращи или оцветяващи добавки; заместители на мед, дори смесени с естествен мед; карамелизирана захар и карамелизирани меласи:
 –
 Химически чиста малтоза и фруктоза
 Производство от материали от всяка позиция, включително от другите материали от позиция No 1702
 –
 Други захари в твърдо състояние, ароматизирани или оцветени
 Производство, при което стойността на използваните материали от глава 17 не надхвърля 30 % от цената на производител на продукта
 –
 Други
 Производство, при което всички материали трябва да са вече с произход
 ex ex 1703
 Меласи, получени в резултат на извличането или рафирането на захарта, ароматизирани или оцветени
 Производство, при което стойността на използваните материали от глава 17 не надхвърля 30 % от цената на производител на продукта
 1704
 Захарни изделия без какао (включително белия шоколад)
 Производство, при което:
 –
 всички използвани материали са класирани в позиция, различна от тази на продукта;
 –
 стойността на използваните материали от глава 17 не надхвърля 30 % от цената на производител на продукта
 ex ex глава 18
 Какао и продукти от какао; с изключение на:
 Производство, при което:
 –
 всички използвани материали са класирани в позиция, различна от тази на продукта;
 –
 стойността на използваните материали от глава 17 не надхвърля 30 % от цената на производител на продукта
 ex ex 1806
 Шоколад и други хранителни продукти, съдържащи какао:
 –
 С тегловно съдържание на материали от глава 17 20 % или по-малко
 Производство, при което всички използвани материали са класирани в позиция, различна от тази на продукта
 Производство, при което:
 –
 всички използвани материали са класирани в позиция, различна от тази на продукта;
 –
 стойността на използваните материали от глава 17 не надхвърля 30 % от цената на производител на продукта
 1901
 Екстракти от малц; хранителни продукти от брашна, скорбяла, нишесте или екстракти от малц, несъдържащи какао или съдържащи тегловно по-малко от 40 % какао, изчислено на базата на напълно обезмаслена маса, неупоменати, нито включени другаде; хранителни продукти, приготвени от продуктите от с номера от 0401 до 0404, несъдържащи какао или съдържащи тегловно по-малко от 5 % какао, изчислено на базата на напълно обезмаслена маса, неупоменати, нито включени другаде:
 –
 Екстракти от малц
 Производство от житни растения от глава 10
 –
 Други
 Производство, при което:
 –
 всички


text:
използвани материали са класирани в позиция, различна от тази на продукта;
 –
 стойността на използваните материали от глава 17 не надхвърля 30 % от цената на производител на продукта
 1902
 Макаронени изделия, дори варени или пълнени (с месо или други продукти) или обработени по друг начин, такива като спагети, макарони, юфка, лазаня, равиоли, канелони; кус-кус, дори приготвен:
 –
 Съдържащи тегловно 20 % или по-малко месо, карантии, риба, ракообразни или мекотели
 Производство, при което всички използвани житни растения и производни (с изключение на твърда пшеница и нейните производни) трябва да бъдат изцяло получени
 –
 Съдържащи тегловно повече от 20 % месо, карантии, риба, ракообразни или мекотели
 Производство, при което:
 –
 всички използвани житни растения и производни (с изключение на твърда пшеница и нейните производни) трябва да бъдат изцяло получени;
 –
 всички използвани материали от глави 2 и 3 трябва да бъдат изцяло получени
 1903
 Тапиока и нейните заместители, приготвени от нишесте на люспи, зърна, заоблени зрънца, отсявки или подобни форми
 Производство от материали от всяка позиция, с изключение на картофена скорбяла от позиция No 1108
 1904
 Продукти на базата на приготвени чрез набъбване или печене житни растения (например corn flakes); житни растения (различни от царевицата) на зърна или под формата на люспи или други преработени зърна (с изключение на брашно и дребнозърнест грис), варени или приготвени по друг начин, неупоменати, нито включени другаде
 Производство, при което:
 –
 от материали, некласирани в позиция No 1806;
 –
 при което всички използвани житни растения и брашна (с изключение на твърда пшеница и нейните производни и царевица Zea indurata) трябва да бъдат изцяло получени;
 –
 при което стойността на използваните материали от глава 17 не надхвърля 30 % от цената на производител на продукта
 1905
 Хлебарски, тестени сладкарски или бисквитни продукти, дори с прибавка на какао; нафора, празни капсули от тесто за медикаменти, тесто за запечатване, сухи тестени листа от брашно, скорбяла или нишесте и подобни продукти
 Производство, при което всички използвани продукти от глава 11 са с произход
 ex ex глава 20
 Хранителни продукти от зеленчуци, плодове или други части от растения; с изключение на:
 Производство, при което всички използвани плодове, ядки или зеленчуци трябва да бъдат изцяло получени
 ex ex 2001
 Игнам (индийски картоф), сладки патати и други подобни, годни за консумация части от растения, с тегловно съдържание на скорбяла или нишесте 5 % или повече, обработени или консервирани с оцет или оцетна киселина
 Производство, при което всички използвани материали са класирани в позиция, различна от тази на продукта
 ex ex 2004 и
 ex ex 2005
 Картофи под формата на брашно, грис или люспи, обработени или консервирани по начин, различен от този с оцет или оцетна киселина
 Производство, при което всички използвани материали са класирани в позиция, различна от тази на продукта
 2006
 Зеленчуци, плодове, кори от плодове и други части от растения, варени в захарен сироп (изцедени, захаросани или кристализирани):
 Производство, при което стойността на използваните материали от глава 17 не надхвърля 30 % от цената на производител на продукта
 2007
 Конфитюри, желета, мармелади, пюрета и каши от плодове, приготвени чрез варене,


text:
със или без прибавка на захар или други подсладители:
 –
 С тегловно съдържание на прибавена захар или други подсладители 20 % или по-малко
 Производство, при което всички използвани материали са класирани в позиция, различна от тази на продукта
 Производство, при което:
 –
 всички използвани материали са класирани в позиция, различна от тази на продукта;
 –
 стойността на използваните материали от глава 17 не надхвърля 30 % от цената на производител на продукта
 –
 С тегловно съдържание на прибавена захар или други подсладители, по-голямо от 20 %
 Производство, при което:
 –
 всички използвани материали са класирани в позиция, различна от тази на продукта;
 –
 стойността на използваните материали от глава 17 не надхвърля 30 % от цената на производител на продукта
 ex ex 2008
 –
 Черупкови плодове без прибавка на захар или алкохол
 Производство, при което стойността на използваните черупкови плодове и маслодайни семена от позиции NoNo 0801, 0802 и No 1202 до 1207 надхвърля 60 % от цената на производител на продукта
 –
 Фъстъчено масло; смеси на базата на житни растения; сърцевина от палмово дърво; царевица (зърна)
 Производство, при което всички използвани материали са класирани в позиция, различна от тази на продукта
 –
 Други, с изключение на плодовете и черупковите плодове, сготвени по начин, различен от варене във вода или на пара, без прибавка на захар, замразени
 Производство, при което:
 –
 всички използвани материали са класирани в позиция, различна от тази на продукта;
 –
 стойността на използваните материали от глава 17 не надхвърля 30 % от цената на производител на продукта
 2009
 Плодови сокове (включително мъст от грозде) или зеленчукови сокове, неферментирали, без прибавка на алкохол, със или без прибавка на захар или други подсладители:
 –
 С тегловно съдържание на прибавена захар или други подсладители 20 % или по-малко
 Производство, при което всички използвани материали са класирани в позиция, различна от тази на продукта
 Производство, при което:
 –
 всички използвани материали са класирани в позиция, различна от тази на продукта;
 –
 стойността на използваните материали от глава 17 не надхвърля 30 % от цената на производител на продукта
 –
 С тегловно съдържание на прибавена захар или други подсладители, по-голямо от 20 %
 Производство, при което:
 –
 всички използвани материали са класирани в позиция, различна от тази на продукта;
 –
 стойността на използваните материали от глава 17 не надхвърля 30 % от цената на производител на продукта
 ex ex глава 21
 Разни видове хранителни продукти; с изключение на:
 Производство, при което всички използвани материали са класирани в позиция, различна от тази на продукта
 2101
 Екстракти, есенции и концентрати от кафе, чай или мате и препарати, приготвени на базата на тези екстракти, есенции или концентрати или на базата на кафе, чай или мате; печена цикория и други печени заместители на кафе и техните екстракти, есенции и концентрати
 Производство, при което:
 –
 всички използвани материали са класирани в позиция, различна от тази на продукта;
 –
 всичката използвана цикория трябва да бъде изцяло получена
 2103
 Препарати за сосове и готови сосове; комбинирани подправки; синапено брашно и готова горчица:
 –
 Препарати за сосове и готови